*****

ΚΑΝΟΝΙΣΜΟΣ (ΕΟΚ) αριθ. 1142/83 ΤΗΣ ΕΠΙΤΡΟΠΗΣ

της 11ης Μαΐου 1983

για την εξάρτηση των εισαγωγών κατεψυγμένων μερλούκιων από την τήρηση της τιμής αναγωγής

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των αλιευτικών προϊόντων (1), και ιδίως το άρθρο 21 παράγραφος 6,

Εκτιμώντας:

ότι το άρθρο 21 παράγραφος 4 του κανονισμού (ΕΟΚ) αριθ. 3796/81 προβλέπει, μεταξύ άλλων, ότι στην περίπτωση που η τιμή « ελεύθερο στα σύνορα» συγκεκριμένου προϊόντος, που εισάγεται από τρίτη χώρα, παραμένει κατώτερη από την τιμή αναγωγής, επί τρεις τουλάχιστον διαδοχικές ημέρες αγοράς και εφόσον εισάγονται σημαντικές ποσότητες αυτού του προϊόντος, οι εισαγωγές των προϊόντων που απαριθμούνται, μεταξύ άλλων, στο παράρτημα IV περίπτωση Β και στο παράρτημα V του κανονισμού (ΕΟΚ) αριθ. 3796/81 είναι δυνατόν να επιτρέπονται υπό τον όρο ότι η τιμή « ελεύθερο στα σύνορα» είναι τουλάχιστον ίση με την τιμή αναγωγής ·

ότι ο κανονισμός (ΕΟΚ) αριθ. 3191/82 της Επιτροπής (2) καθορίζει τις λεπτομέρειες εφαρμογής του καθεστώτος των τιμών αναγωγής στον τομέα των αλιευτικών προϊόντων και ιδιαίτερα τον καθορισμό της τιμής «ελεύθερο στα σύνορα» που προβλέπεται στο άρθρο 21 παράγραφος 3 του κανονισμού (ΕΟΚ) αριθ. 3796/81·

ότι, με τον κανονισμό (ΕΟΚ) αριθ. 3511/82 της Επιτροπής (3), καθορίστηκαν, μεταξύ άλλων, οι τιμές αναγωγής για τους μερλούκιους που απαριθμούνται στο παράρτημα IV Β και στο παράρτημα V του κανονισμού (ΕΟΚ) αριθ. 3796/81 για την αλιευτική περίοδο 1983·

ότι για τους κατεψυγμένους μερλούκιους, ολόκληρους, αποκεφαλισμένους ή τεμαχισμένους και για τα κατεψυγμένα φιλέτα των προϊόντων αυτών, οι τιμές «ελεύθερο στα σύνορα» σημαντικών ποσοτήτων παρέμειναν κατώτερες από τις τιμές αναγωγής επί τρείς διαδοχικές ημέρες αγοράς· ότι, εξαιτίας αυτού του γεγονότος, είναι δυνατόν να τεθούν σε κίνδυνο τα μέτρα σταθεροποίησης στις αγορές της Κοινότητας· ότι, για να αποφεύγονται οι διαταραχές που οφείλονται σε προσφορές σε τιμή ασυνήθιστα χαμηλή, πρέπει να εξαρτώνται οι εισαγωγές των εν λόγω προϊόντων από την τήρηση των τιμών αναγωγής·

ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Προϊόντων Αλιείας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η θέση σε ελεύθερη κυκλοφορία στην Κοινότητα των κατεψυγμένων μερλούκιων, ολόκληρων, αποκεφαλισμένων ή τεμαχισμένων, που αναφέρονται στη διάκριση 03.01 Β Ι τ) 2 καθώς και των φιλέτων μερλουκίων που αναφέρονται στη διάκριση 03.01 Β ΙΙ β) 9 και στη διάκριση 16.04 Η Ι του Κοινού Δασμολογίου υπόκειται στον όρο ότι η τιμή «ελεύθερο στα σύνορα» είναι ίση με την τιμή αναγωγής που αναφέρεται στο παράρτημα.

2. Εντούτοις, ο παρών κανονισμός δεν εφαρμόζεται για τα προϊόντα για τα οποία παρέχεται η απόδειξη ότι είναι όντως καθ' οδόν προς την Κοινότητα κατά την ημερομηνία της έναρξης ισχύος του παρόντος κανονισμού.

Η απόδειξη ότι τα προϊόντα πληρούν τους όρους που προβλέπονται στο προηγούμενο εδάφιο παρέχεται προς ικανοποίηση των αρμοδίων αρχών, ιδίως με

- τις πληροφορίες που εμφαίνονται στο βιβλίο του πλοίου,

- τις φορτωτικές και άλλα έγγραφα μεταφοράς.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 24 Ιουνίου 1983.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 11 Μαΐου 1983.

Για την Επιτροπή

Γεώργιος

Μέλος της Επιτροπής

(1) ΕΕ αριθ. L 379 της 31. 12. 1981, σ. 1.

(2) ΕΕ αριθ. L 338 της 30. 11. 1982, σ. 13.

(3) ΕΕ αριθ. L 368 της 28. 12. 1982, σ. 29.

ΠΑΡΑΡΤΗΜΑ

1.2.3 // // // // Κλάση

του Κοινού

Δασμολογίου

// Περιγραφή εμπορευμάτων

// Τιμή σε

ECU ανά 1 000 χγρ

καθαρού βάρους // // // // ex 03.01 Β Ι τ) 2 // Μερλούκιοι κατεψυγμένοι, ολόκληροι, αποκεφαλισμένοι ή τεμαχισμένοι: // // // - ολόκληροι με ή χωρίς κεφάλι // 611 // // - λοιποί // 940 // 03.01 Β ΙΙ β) 9 και

ex 16.04 Η Ι // Κατεψυγμένα φιλέτα μερλούκιων:

- μετά ακάνθων // 961 // // - ανευ ακάνθων // 1 153 // // - φιλέτα μετά δέρματος // 1 027 // // - φιλέτα άνευ δέρματος // 1 220 // // - ογκοι σε άμεση συσκευασία μη ζυγίζοντες πλέον των 4 χγρ // 1 301 // ex 03.01 Β Ι τ) 2 // Συσσωματωμένοι όγκοι (γέμιση) // 749 // // //